CELEX: 31998R1563
Language: hr
Date: 1998-07-20 00:00:00
Title: Uredba Komisije (EZ) br. 1563/98 od 20. srpnja 1998. o izmjeni Uredbe (EZ) br. 956/97 o utvrđivanju detaljnih pravila za primjenu Uredbe Vijeća (EZ) br. 2201/96 u pogledu posebnih mjera koje se primjenjuju na prerađene šparoge

03/Sv. 026
            
            
               HR
            
            
               Službeni list Europske unije
            
            
               55
            
         31998R1563
   
               L 203/5
            
            
               SLUŽBENI LIST EUROPSKE UNIJE
            
            
               20.07.1998.
            
         
      UREDBA KOMISIJE (EZ) br. 1563/98
   od 20. srpnja 1998.
   o izmjeni Uredbe (EZ) br. 956/97 o utvrđivanju detaljnih pravila za primjenu Uredbe Vijeća (EZ) br. 2201/96 u pogledu posebnih mjera koje se primjenjuju na prerađene šparoge
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 2201/96 od 28. listopada 1996. o zajedničkoj organizaciji tržišta prerađevina od voća i povrća (1), kako je zadnje izmijenjena Uredbom (EZ) br. 2199/97 (2), a posebno njezin članak 10. stavak 4.,
   budući da Uredba Komisije (EZ) br. 956/97 (3) predviđa da predstavničke udruge moraju dostaviti programe posebnih mjera prije 30. lipnja 1998.; budući da se pokazalo da je potrebno dulje vrijeme za osnivanje ovih predstavničkih udruga, kako je određeno u članku 1. točki (a) navedene Uredbe; budući da je, kao posljedica toga, potrebno produljiti gore navedeni rok za godinu dana kako bi se omogućila provedba navedene Uredbe;
   budući da su mjere predviđene ovom Uredbom u skladu s mišljenjem Upravljačkog odbora za proizvode prerađene od voća i povrća,
   DONIJELA JE OVU UREDBU:
   Članak 1.
   U članku 1. točki (b) Uredbe (EZ) br. 956/97 „30. lipnja 1998.” zamjenjuje se s „30. lipnja 1999.”.
   Članak 2.
   Ova Uredba stupa na snagu sedmog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. srpnja 1998.
      
         
            Za Komisiju
         
         Franz FISCHLER
         
         
            Član Komisije
         
      
   
   
      (1)  SL L 297, 21.11.1996., str. 29.
   
      (2)  SL L 303, 6.11.1997., str. 1.
   
      (3)  SL L 139, 30.5.1997., str. 10.